মুম্বইতে কাজের ফাঁকে মৌনির সঙ্গে জমিয়ে আড্ডা শুভশ্রীর

কলকাতা: একটানা ভারী বৃষ্টিতে বিপর্যস্ত মায়ানগরী। জলমগ্ন মুম্বইয়ের বহু এলাকা। লাল সতর্কতা জারি করে ইতিমধ্যেই শহরবাসীকে প্রয়োজন ছাড়া বাড়ির বাইরে না বেরনোর পরামর্শ দেওয়া হয়েছে। বন্ধ স্কুল-কলেজ। এমতাবস্থায় দিন দুয়েক আগেই মায়ানগরীতে পা রেখেছেন শুভশ্রী গঙ্গোপাধ্যায় (Subhashree Ganguly)। কর্মসূত্রেই মুম্বইতে পাড়ি দিয়েছিলেন তবে একটানা বৃষ্টির জেরে সব পরিকল্পনা আপাতত স্তব্ধ। রাজহীন মুম্বইতে একা শুভ… বৃষ্টি সব প্ল্যান ভেস্তে গেলেও,মনকে চাঙ্গা করার টনিকে খুঁজে পেয়েছেন অভিনেত্রী।

প্রথমে ‘গৃহপ্রবেশ’, এবং এরপর ‘ধূমকেতু’ শুভশ্রী গঙ্গোপাধ্যায়ের পর পর দুই ছবিই সফল। এখনও চুটিয়ে ব্যবসা করছে দেব- শুভশ্রীর ছবিটি। গত কয়েক বছর ধরে, বড় পর্দা, ওটিটি, ছোট পর্দায় তিনি কাজ করছেন সমান তালে। শুধু অভিনেত্রী হিসেবে না, প্রযোজকের দায়িত্বও পালন করেছেন। ব্যস্ততার মাধ্যেই মুম্বই গিয়েছেন লেডি সুপারস্টার শুভশ্রী। মায়ানগরীতে কোনও কাজে গিয়েছেন তিনি। রাজ চক্রবর্তী কিংবা দুই সন্তান ইউভান-ইয়ালিনী সঙ্গে কেউ নেই, এবার মুম্বইতে পাড়ি দিয়েছেন শুভশ্রী। তবে বৃষ্টি সব প্ল্যান ভেস্তে গেলেও,মনকে চাঙ্গা করার টনিকে খুঁজে পেয়েছেন অভিনেত্রী।

View this post on Instagram

A post shared by Subhashree Ganguly (@subhashreeganguly_real)

কখনও জানলার পাশে নিভৃতে বসে বৃষ্টিভেজা মায়ানগরীকে পাখির চোখে পরখ করছেন। তো আবার কখনও বা একাই কফি কাপে চুমুক দিতে দেখা গেল তাঁকে। আবার কখনও বা বরফের গোলাও চেখে দেখলেন। আরেক ফ্রেমে দেখা গেল শুভশ্রীর ‘জাদু’রূপ। তোয়ালে দিয়ে আপাদমস্তক ঢেকে পোশাকশিল্পীর সঙ্গে একফ্রেমে ধরা দিলেন অভিনেত্রী। অতঃপর মায়ানগরীতে একা থাকলেও শুভশ্রী যে এই বৃষ্টিভেজা দিনগুলি দিব্যি উপভোগ করছেন, তা বেশ বোঝা গেল। জানা গেল, এক বিজ্ঞাপনী ভিডিওর শুটের জন্যই মুম্বইতে গিয়েছেন শুভশ্রী।
আরব সাগরের পাড়ে ঝটিকা সফরের মধ্যেই, ইন্ডাস্ট্রির প্রিয় বান্ধবীর সঙ্গে দেখা করলেন শুভশ্রী। মৌনি রায় (Mouni Roy) ও শুভশ্রী (Subhashree Mouni’s Meet) বেশ ভাল বন্ধু। দু’জনে কিছুটা সময় কাটালেন। চলল দেদার আড্ডা, ফটো সেশন। ইনস্টাগ্রামে মৌনির সঙ্গে একটি ছবি শেয়ার করে শুভশ্রী ক্যাপশনে লিখেছেন। ‘আমার একমাত্র মৌনির সঙ্গে….।’ অন্যদিকে মৌনিও শেয়ার করেছেন তিনটি ছবি। একই ধরণের ক্যাপশন তিনিও শেয়ার করেছেন। কমেন্ট বক্সে শুভশ্রী তাঁকে লিখেছেন, ‘তোমায় ভালোবাসি’।

View this post on Instagram

A post shared by mon (@imouniroy)